## **Referat af generalforsamling 2017**

## Esby Vandværk Andelsselskab afholdt ordinær generalforsamling

Fredag den 26. maj 2017 kl 15.00 på Thorup Gæstgiveri, Pakhusvej 1, Thorup (Knebelbro)

Med følgende dagsorden:

1. Valg af dirigent
2. Beretning om det forløbne år
3. Det reviderede regnskab forelægges til godkendelse
4. Budget for det kommende år fremlægges

- godkendelse af Takstbladet

1. Helgenæsvand - orientering
2. Valg af bestyrelsesmedlemmer

Afgår efter tur:

Mogens Laursen (Modtager genvalg)

Leo Bahnson (Modtager genvalg)

Jette Kromand (Modtager genvalg)

1. Valg af suppleant
2. Valg af revisor og suppleant

Knud Kærgaard, kritisk revisor

Revi-Midt, statsautoriseret revisor

Valg af kritisk revisor suppleant

1. Behandling af indkomne forslag
2. Eventuelt

Ad 1) Christen Jacobsen blev valgt

Ad 2) Årsberetning for året 2016-17

Årsberetningen vil som tidligere dække det seneste hele år - her 2016 -, samt for udvalgte emner tillige perioden fra årsskiftet 2016/17 og frem til generalforsamlingen.

Der er i året 2016 udpumpet i alt 23.053 m3 vand fra Helgenæsvand Vandværk fordelt med 11.610 m3 til Esby Vandværks 205 andelshavere og 11.443 m3 til Sletterhage Vandværk, hvilket sammenlignet med tilsvarende forbrug i 2015 ligger indenfor årsvariationen. Vi er gennem året 2016 blevet forskånet for større vandspild fra utætheder på ledningsnettet. Det blev på sidste års generalforsamling besluttet, at i de tilfælde, hvor en utæthed findes på andelshaverens side af vandmåleren, bliver regningen for opsporing sendt videre til andelshaveren. Så husk at lukke for vandet i målerbrønden, når sommerhuset forlades!

I december måned 2016 fik vi gennemført de lovpligtige analyser. Analysen for Coliforme bakterier blev ikke godkendt. Heller ikke en ”om igen-prøve” blev godkendt. En mistanke til forureningens opståen var, at der i det sene efterår blev arbejdet på boring 2, der blev lukket.

Efter omhyggelig skylning i dette område viste en ny analyse én coliform bakterie pr.100 ml vand, men det er stadigvæk en for meget. Efter aftale med kommunen og embedslægen blev en næste analyse udsat til efter påske 2017, hvor der igen er et større vandforbrug. Denne analyse er foretaget, og den blev godkendt.

De i året udførte vandanalyser viser som i tidligere år, at vi har velsmagende drikkevand. Såvel vandets indhold af forskellige salte som en række fysiske forhold ligger på et lavere niveau end de af Miljøstyrelsen fastlagte grænser. Vandets hårdhed er 12.

Mht. oprydning i Esby gamle vandværk bag Ellehøjvej har vi stadigvæk intentioner om en oprydning. Eftersøgning af gamle boringer er indledt, derved at en del vegetation – især brombærkrat - er fjernet. Eksisterende gamle boringer vil blive lukket forskriftsmæssigt. Den tanke er blevet vendt, om vi skal fjerne den gamle vandværksbygning. Ret beset er den overflødig, idet den blot rummer sammenkoblingen af vandledningen fra Helgenæsvand Vandværk og forsyningsledningerne til Esby og omegn.

Det er blevet fremført som et krav, at vort tegningsmateriale vedr. ledningsnettet skal være digitaliseret i 2019. En forestående revision af tegningsmaterialet udsættes indtil videre.

I Helgenæsvand-regi har vi som ovenfor nævnt fået lukket boring 2, der var styrtet sammen. Projektering af en lovpligtig etablering af hygiejnezoner i vandværket skrider fremad.

Jeg vil gerne hermed rette en tak til bestyrelsen i Esby Vandværk for en engageret indsats i det forløbne år.

Ad 3) Kassereren gennemgik regnskabet, regnskabet blev herefter godkendt

Ad 4) Kassereren gennemgik budgettet, budgettet blev herefter godkendt

Ad 5) Medtaget under punkt 2

Ad 6) Alle 3 blev genvalgt

Ad 7) Mogens Jespersen blev valgt

Ad 8) Jan Hjelm Henriksen blev valgt som kritisk revisor

Revi-Midt genvalgt som statsautoriseret revisor

Stillingen som kritisk revisor suppleant er vakant

Ad 9) Ingen indkomne forslag

Ad 10) Dirigenten takkede for en god generalforsamling